กรุงศรีขายกองตราสารหนี้3เดือนจ่าย3.35%
กรุงศรีแอสเซท เสนอขายกองทุนตราสารหนี้ในประเทศ อายุ 3 เดือน ระหว่างวันที่ 1 – 7 พ.ย.นี้
31 ต.ค. 2554

กรุงศรีแอสเซท เสนอขายกองทุนตราสารหนี้ในประเทศ อายุ 3 เดือน ระหว่างวันที่ 1 – 7 พ.ย.นี้ 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  (กรุงศรีแอสเซท)  เปิดเผยว่า  บริษัทเสนอขายกองทุนเปิดกรุงศรีไทยโน้ท3M38 (KFTN3M38) ซึ่งเป็นกองตราสารหนี้ในประเทศอายุ ประมาณ 3 เดือน นักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.35% ต่อปี 
กองทุนจะลงทุนในตราสารหนี้ภาครัฐและตราสารหนี้ภายในประเทศที่ได้รับการจัดอันดับตั้งแต่ A ขึ้นไป  ซึ่งมีผู้ออก เช่น ตราสารหนี้ภาครัฐไทย  สัดส่วนการลงทุน 14% ธุรกรรมการซื้อโดยมีสัญญาขายคืน (Reverse Repo) โดยมี ธนาคารกรุงศรีอยุธยา เป็นคู่สัญญา สัดส่วนการลงทุน 20%  หุ้นกู้ระยะสั้นออกโดย ธนาคารดอยซ์แบงก์ สัดส่วนการลงทุน 23%  ตั๋วแลกเงินออกโดย ธนาคารทิสโก้ สัดส่วนการลงทุน 20%  และตั๋วแลกเงินออกโดยธนาคารธนชาต สัดส่วนการลงทุน 23% 
นายฉัตรพี กล่าวว่า กองทุนดังกล่าวเหมาะกับนักลงทุนที่มองหาการลงทุนระยะสั้นและมีความเสี่ยงต่ำ  แต่มีโอกาสได้รับผลตอบแทนสูงกว่าดอกเบี้ยเงินฝาก  เนื่องจากกองทุนลงทุนในตราสารหนี้ที่มีคุณภาพและออกโดยสถาบันการเงินชั้นนำภายในประเทศ